ΓΡΑΠΤΗ ΕΡΩΤΗΣΗ E-0021/00

υποβολή: Paulo Casaca (PSE) προς την Επιτροπή

(19 Ιανουαρίου 2000)

Θέμα: Οι άκρως απομακρυσμένες περιφέρειες και οι ενισχύσεις από τα διαρθρωτικά ταμεία

Ο προγραμματισμός των διαρθρωτικών ταμείων για την αυτόνομη περιφέρεια των Αζορών για την περίοδο 1994-1999 προέβλεπε διαρθρωτική ενίσχυση 149.200.075 εκατ. εσκούδος, δηλαδή 744.207 εκατ. ευρώ, ήτοι 124,034 ευρώ ετησίως, σύμφωνα με τον τελευταίο αναπρογραμματισμό του 1999.

Το ποσό αυτό, παρόλον ότι αντικατοπτρίζει τους πρόσθετους δείκτες αποπληθωρισμού, είναι διατυπωμένο σε τρέχουσες τιμές και είναι δύσκολη η προσαρμογή του σε τιμές 1999.

Η Ευρωπαϊκή Επιτροπή, με την από 1ης Ιουλίου 1999 επιστολή της προς τις πορτογαλικές αρχές, προτείνει ως ενδεικτική επιχορήγηση για την αυτόνομη περιφέρεια των Αζορών, για την περίοδο από 2000-2006, 757 εκατ. Ευρώ, δηλαδή 108 εκατ. ευρώ ετησίως.

Πρόκειται για σημαντική μείωση, πουπερβαίνει κατά πολύ τα 16 εκατ. ευρώ που εμφανίζονται, στο μέτρο που οι τιμές για την περίοδο 1994-1999 δεν έχουν αναπροσαρμοσθεί για το 1999 και στο μέτρο που δεν λαμβάνουνπόψη την αύξηση του εισοδήματος τόσο στις Αζόρες όσο και στην Κοινότητα.

Η ως άνω πρόταση της Επιτροπής διαψεύδει διαρρήδην όλες τιςποσχέσεις και όλες τις δηλώσεις που έκανε η Επιτροπή για τις άκρως απομακρυσμένες περιφέρειες, συγκεκριμένα δε:

1. ότι οι πόροι επρόκειτο να συγκεντρωθούν στις πλέον άπορες περιοχές"

2. ότι οι περιφέρειες αυτές επρόκειτο να λάβουν περισσότερους πόρους ετησίως"

3. ότι οι άκρως απομακρυσμένες περιφέρειες επρόκειτο να επωφεληθούν ιδιαιτέρως.

Η Ευρωπαϊκή Επιτροπή παραβλέποντας, προφανώς, την πραγματικότητα των αριθμών, εξακολουθεί να ισχυρίζεται ότι η αναμόρφωση των διαρθρωτικών ταμείων προσέφερε αυξημένους πόρους σε όλες τις άκρως απομακρυσμένες περιφέρειες.

Δεν θεωρεί η Ευρωπαϊκή Επιτροπή απαραίτητο να προβεί σε ενδελεχή αναθεώρηση του αντίκτυπου της μεταρρύθμισης των κοινοτικών πολιτικών στις πλέον άπορες και απομακρυσμένες περιοχές, όπως είναι η περίπτωση της αυτόνομης περιφέρειας των Αζορών, κυρίως δε στο πλαίσιο της εφαρμογής της παραγράφου 2 του άρθρου 299 της Συνθήκης;

Απάντηση του κ. Barnier εξ ονόματος της Επιτροπής

(15 Μαρτίου 2000)

Με επιστολή της 1ης Ιουλίου 1999 απευθυνόμενη στην πορτογαλική κυβέρνηση στην οποία αναφέρεται το Αξιότιμο Μέλος τους Κοινοβουλίου, η Επιτροπή παρουσίασε μόνο τη μαθηματική εφαρμογή των γενικών κριτηρίων που είχε ορίσει για τη διανομή των διαρθρωτικών ενισχύσεων στις διάφορες περιφέρειες. Η εν λόγω επιστολή περιλάμβανε επομένως μόνο τηνποθετική διανομή των εν λόγω ποσών και δεν αποσκοπούσε να αντικαταστήσει μια ανάλυση βασισμένη σε άλλες θεωρήσεις που θα ήταν δυνατό να ληφθούνπόψη για την προετοιμασία του κοινοτικού πλαισίου στήριξης.

Στο σχέδιο περιφερειακής ανάπτυξης που παρουσίασαν οι πορτογαλικές αρχές στις 13 Οκτωβρίου 1999 προτάθηκε να διατεθεί στην αυτόνομη περιοχή των Αζορών στο πλαίσιο του προγράμματος περιφερειακής δράσης που θα εφαρμοστεί συνολικό ποσό 848 εκατ. Ecu βάσει των διαρθρωτικών ταμείων, στο οποίο θα προστεθεί επίσης το ποσό που θα προσδιοριστεί για τις ενισχύσεις, που θα συμφωνηθούν βάσει του Ταμείου Συνοχής. Η Επιτροπή δεν φέρει καμία αντίρρηση ενόψει της εν λόγω πορτογαλικής πρότασης.

Σε απάντηση ερώτησης του Ευρωπαϊκού Συμβουλίου της Κολωνίας η Επιτροπή θα παρουσιάσει στο Συμβούλιο έκθεση σχετικά με τα μέτρα που προορίζονται να θέσουν σε ισχύ το νέο άρθρο 299 (πρώην άρθρο 227) παράγραφος 2 της συνθήκης ΕΚ σχετικά με τις εξαιρετικά απομακρυσμένες περιφέρειες. Η εν λόγω έκθεση έπρεπε ναποβληθεί στο Συμβούλιο κατά τη διάρκεια της πορτογαλικής προεδρίας και θα διαβιβαστεί ομοίως στο Κοινοβούλιο.